
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2060603/4658/0022 (1) 

Καθορισμός αμοιβής των υπαλλήλων της Γ.Γ.ΕΣΥΕ και άλλων Δημο¬ 
σίων Υπηρεσιών για εργασία εκτός του κανονικού ωραρίου εργασίας 
καθώς και ιδιωτών-συνεργατών για την επεξεργασία των ερωτημα¬ 
τολογίων της απογραφής Πληθυσμού - Κατοικιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 532/91 
«Οργανισμός ΕΣΥΕ». 

β) του Ν. 1558/85 «Κυβέρνηση και Κυβερνητικά Όργανα». 

γ) του άρθρου 35 του Ν. 992/79 «περί οργανώσεως των διοικητι¬ 
κών υπηρεσιών της Ελλάδας εις τας Ευρωπαϊκάς Κοινότητας και ρυθ- 
μίσεως συναφών θεσμικών και οργανωτικών θεμάτων». 

δ) του Π.Δ. 488/15.9.91 «Διενέργεια Γενικών Απογραφών κ.λ.π.». 

2. Την 4706/Β 562/28.2.92 απόφαση με θέμα «Έγκριση συνέχι¬ 
σης επεξεργασίας των δελτίων Απογραφής Πληθυσμού-Κατοικιών και 
Γεωργίας-Κτηνοτροφίας 1991, κατά το έτος 1992». 

3. Την 5304/ΔΔ 1644/11.3.92 απόφαση του Γενικού Γραμματέα 

ΕΣΥΕ με θέμα «Έγκριση χρησιμοποίησης υπαλλήλων της Γ.Γ.ΕΣΥΕ, 
των υπαλλήλων άλλων Δημοσίων Υπηρεσιών, πέραν του κανονικού 
ωραρίου και ιδιωτικών-συνεργατών για την επεξεργασία των ερωτημα¬ 
τολογίων της απογραφής Πληθυσμού-κατοικιών και Γεωργίας- 
Κτηνοτροφίας». I 

4. Την Υ1660/1007556/116/23.1.92 κοινή απόφαση του Πρω¬ 
θυπουργού και του Υπουργού Οικονομικών με θέμα «Ανάθεση αρμοδιο¬ 
τήτων στον Υφυπουργό Οικονομικών». 

5. Την Υ1687/17.2.92 απόφαση με θέμα «Καθορισμός αρμοδιοτή¬ 
των των Υφυπουργών ΥΠΕΘΟ» (ΦΕΚ 104/17.2.92 τ.Β’). 

6. Την 18894/Γ. 3582/28.9.89 κοινή υπουργική απόφαση με 
θέμα «Προκήρυξη διενέργειας απογραφών». 

7. Την απόφαση 0 (92)649 της 3.4.92 της ΟΟΜΜΙ55ΙΟΝ με την 
οποία εγκρίνεται το πρόγραμμα Δράσης των Περιφερειακών Στατιστι¬ 
κών της Ελλάδος από 25 Ιουνίου 1991 μέχρι 31 Δεκεμβρίου 1993. 

8. Σχετική εισήγηση της Δ/νσης Απογραφών, αποφασίζουμε: 

1. Καθορίζουμε την κατ’ αποκοπή αποζημίωση των υπαλλήλων της 
Γ.Γ.ΕΣΥΕ και άλλων δημοσίων υπηρεσιών, για εργασία εκτός του κα¬ 
νονικού και πέραν του συνήθους υπηρωριακού ωραρίου εργασίας (βρα- 
δυνές ώρες, Σαββατοκύριακα και λοιπές αργίες) καθώς και των ιδιω¬ 
τών συνεργατών κατά το χρονικό διάστημα από 10.6.92 μέχρι 
31.12.92 για τον έλεγχο και την κωδικογράφηση των δελτίων της 
απογραφής Πληθυσμού - Κατοικιών 1991, ως εξής: 

α) Για την α’ φάση επεξεργασίας δηλαδή Λογικό έλεγχο, έλεγχο 
πληρότητας και κωδικογράφηση ερωτημάτων του δελτίου απογραφής 























ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


πληθυσμού-κατοικιών, πλην των ερωτημάτων που αναφέρονται στην 
κωδικογράφηση του επαγγέλματος, του κλάδου οικονομικής δραστη¬ 
ριότητας, της θέσης στο επάγγελμα και τον κλάδο οικονομικής δραστη¬ 
ριότητας στην οικοτεχνία, σε πενήντα (50) δρχ. ανά κατοικούμενο δελ¬ 
τίο σωστά συμπληρωμένο και σε δεκατρείς (13) δρχ. ανά δελτίο με στοι¬ 
χεία μόνο κατοικίας. 

β) Για τη Β' φάση επεξεργασίας, δηλαδή έλεγχο εργασίας Α’ φάσης 
και κωδικογράφηση επαγγέλματος, κλάδου οικονομικής δραστηριότη¬ 
τας, κλάδου οικοτεχνίας κτλ, σε εξήντα πέντε (65) δρχ. ανά κατοικού- 
μενο δελτίο σωστά συμπληρωμένο και σε δεκαέξι (16) δρχ. ανά δελτίο 
με στοιχεία μόνο κατοικίας. 

2. Με απόφαση του Γενικού Γραμματέα ΕΣΤΕ ορίστηκαν τα ονό¬ 
ματα των υπαλλήλων καθώς και των ιδιωτών-συνεργατών για τις πα¬ 
ραπάνω εργασίες. 

3. Το γεγονός ότι οι υπάλληλοι εκτέλεσαν τις παραπάνω εργασίες πέ¬ 
ραν του κανονικού και του συνήθους υπερωριακού ωραρίου εργασίας 
των δημοσίων υπηρεσιών θα βεβαιώνεται από τον Προϊστάμενο της ορ¬ 
γανικής μονάδας που άνήκει κάθε υπάλληλος. 

4. Για την αμοιβή των παραπάνω θα καταρτίζονται καταστάσεις, 
στις οποίες θα αναφέρεται, εκτός από το ονοματεπώνυμο του δικαιού¬ 
χου, ο αριθμός των δελτίων που έχει ελέγξει και κωδικογραφήσει σω¬ 
στά καί το ποσό της αποζημίωσης που δικαιούται. 

5. Η δαπάνη για τις ανωτέρω αποζημιώσεις θα βαρύνει τις πιστώ¬ 
σεις του προϋπολογισμού εξόδων της Γ.Γ.ΕΣΥΕ οικον. έτους 1992 φο¬ 
ρέας 13-150 (Γ.Γ.ΕΣΥΕ) με κωδ. εξόδου 5332. 

Η απόφαση, αυτή να δημοσιευθεί στην Εφημερίδα της Κυβερνήσεως. 

■ Αθήνα, 27 Ιουλίου 1992 

οι ΥΦΥΠΟΥΡΓΟΙ 

. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

•ι : ..... -—+- 

Αριθ. 82053/3157 ; ; (2) 

Ίδρυση μόνιμου καταφυγίου θηραμάτων στο όρος Αράκυνθος κάι στις 

περιφέρειες των κοινοτήτων Μάταράγκας, Γαβαλούς, Γραμματι¬ 
κούς Ν. Αιτωλ/νίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 & 254 παρ. 1, 2, 3, 4 του ΝΑ. 
86/69, καθώς έχουν αντικατασταθεί με τα άρθρα 3 & 4 παρ. 5,6, 7, 8 
του Ν. 177/75, 8 Π.Δ. 402/88 & της αριθ. 414985/29.11.1985 
(ΦΕΚ 757/Β/18.12.1985) κοινής απόφασης των Υφυπουργού Εθνι¬ 
κής Οικονομίας & Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας». 

2. Την αριθ. 317724/10.2.1992 (ΦΕΚ 104/Β/17.2.1992) από¬ 
φαση του Υπουργού Γεωργίας «περί μεταβίβασης αρμοδιοτήτων στους 
υπηρεσιακούς παράγοντες της Γενικής Γραμματείας Δασών & Φ.Π.». 

3. Την αριθ. 2729/1.7.1992 αναφορά του Δασαρχείου Μεσολογ¬ 
γίου σε συνδυασμό με τη σκοπιμότητα ίδρυσης μόνιμου καταφυγίου θη¬ 
ραμάτων για προστασία, ανάπτυξη, αναπαραγωγή και εκμετάλλευση 
του θηραματικού κεφαλαίου καί της άγριας πανίδας γενικά, αποφασί¬ 
ζουμε: 

Ιδρύουμε μόνιμο καταφύγιο θηραμάτων & απαγορεύουμε για αόρι¬ 
στο χρόνο τη Θήρα κάθε θηράματος σε 14.500 στρέμματα δάσους- μερι¬ 
κώς δασοσκεπούς έκτασης, που πληρούν τις προϋποθέσεις προς κάλυψη 
των βασικών αναγκών του θηράματος σε ό,τι αφορά την ησυχία, τροφή 
& νερό, στο όρος Αράκυνθος & στις περιφέρειες των κοινοτήτων Ματα- 
ράγκας, Γαβαλούς, Γραμματικούς Ν. Αιτωλ/νίας, που ορίζεται ως 
εξής: 

ΔΥΤΙΚΑ: Δασικός δρόμος Ματαράγκας- Κλίμα Α. Κερασόβου από 
τη θέση Συγκούνη αλώνι - Παλαιοπλάτανος - Διάσελο Καρύτσας. 

ΝΟΤΙΑ: Δασικός δρόμος Καρύτσα - Ποταμόύλα & συγκεκριμένα 
από Διάσελο Καρύτσας - Άγιοι Θεόδωροι. 

ΑΝΑΤΟΛΙΚΑ: Δασικός δρόμος Άγιοι Θεόδωροι - Λυκοκάμπι - 
Κελλί Γαβαλούς - Γούσα αλώνι & στη συνέχεια μονοπάτι προς Τσι- 
φαίικα. 

ΒΟΡΕΙΑ: Τσιφαίϊκα-Βρύση Σκεπαστού - Συβρικαίικα - Συγκούνη 
οιλώνι. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 & 3 της αριθ. 414985/ 


29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1992 

Ο ΥΠΟΥΡΓΟΣ 

ΣΩΤΗΡ. ΧΑΤΖΗΓΑΚΗΣ 

——4 - 

Αριθ. 80175/2879 (3) 

Τροποποίηση ορίων μόνιμου καταφυγίου θηραμάτων στην περιοχή Κοι¬ 
νότητας Καλομοίρας Δασαρχείου Καλαμπάκας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 & 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 & 4 παρ. 5,6, 7,8 
του Ν. 177/75, 8 Π.Δ. 402/88 & της αριθ. 414985/29.11.1985 
(ΦΕΚ 757/Β/18.12.1985) κοινής απόφασης των Υφυπουργού Εθνι¬ 
κής Οικονομίας & Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας». 

2. Την αριθ. 317724/10.2.1992 (ΦΕΚ 104/Β/17.2.1992) από¬ 
φαση του Υπουργού Γεωργίας «περί μεταβίβασης αρμοδιοτήτων στους 
υπηρεσιακούς παράγοντες της Γ ενικής Γ ραμματείας Δασών & Φ.Π.». 

3. Την αριθ. 164652/10.8.1982 (Φ.Ε.Κ. 868/Β/5.11.82) από¬ 
φασή μας, με την οποία ιδρύθηκε μόνιμο καταφύγιο θηραμάτων στην 
περιοχή κοινότητας Καλομοίρας Δασαρχείου Καλαμπάκας. 

4. Την αριθ. 4390/16.6.1992 αναφορά του Δασαρχείου Καλαμπά¬ 
κας σχετικά με την τροποποίηση των ορίων του ανωτέρω μόνιμου κατα¬ 
φυγίου θηραμάτων, αποφασίζουμε: 

Τροποποιούμε τα όρια του μόνιμου καταφυγίου θηραμάτων στην πε¬ 
ριοχή της κοινότητας Καλομοίρας Δασαρχείου Καλαμπάκας & ειδικό¬ 
τερα στις θέσεις «Νεστορίταα, Πλατάνια-Μανάκου, Αλώνι Κατσαρού, 
Όλμος, Κοκόσι, Ασβεσταριές, Θοδούσα, Πέτρα Κόκκινη, Βρύση 
Τζάνη, Τσάπουρνι, Τραμπάλα» και απαγορεύουμε για αόριστο χρόνο τη 
Θήρα κάθε θηράματος σε 11.510 στρέμματα μερικώς δασοσκεπούς 
έκτασης, που πληροί τις προϋποθέσεις προς κάλυψη των βασικών ανα¬ 
γκών του θηράματος σε ό,τι αφορά την ησυχία, τροφή & νερό, που ορί¬ 
ζεται ως εξής: 

Αρχίζει από τη θέση «Κατσουλίτσα» και με κατεύθυνση ανατολική 
κατεβαίνει και συναντά το δασικό δρόμο προς Καλοκοίρα, ακολουθεί 
αυτόν προς Καλομοίρα μέχρι τη θέση «Ζουγαγιάννη», όπου συναντά το 
δασικό δρόμο προς Καστανιά, ακολουθεί αυτόν προς Καστανιά μέχρι τα 
«Μαντριά Γκάτη». Απο εκεί με κατεύθυνση νοτιοδυτική ανεβαίνει ανώ¬ 
νυμο ράχη μέχρι τη θέση «Καραϊσκάκη» (υψομ. 1233) απο εκεί κατε¬ 
βαίνει πάντα με κατεύθυνση νοτιοδυτική, περνά από ποτίστρα μέχρι που 
συναντά το ρέμα Νεστορίτσας, το οποίο & ακολουθεί προς τα κάτω μέ¬ 
χρι συναντήαεως του ρέματος «Βάλε ντι λα νούκου», ακολουθεί προς τα 
κάτω το ρέμα αυτό μέχρι συναντήσεως του κεντρικού ρέματος Καστανι- 
ώτικο. Από εκεί με κατεύθυνση δυτική ακολουθεί προς τα πάνω το ρέμα 
Καστανιώτικο μέχρι συναντήσεως του ρέματος που κατεβαίνει από Πα- 
λαιά Γουδοβάαδα, το οποίο & ακολουθεί προς τα πάνω μέχρι συναντή¬ 
σεως των ορίων κοινοτήτων Καλομοίρας-Καστανιάς. Από εκεί με κα¬ 
τεύθυνση βόρεια ανεβαίνει ανώνυμο ράχη, όριο των δύο κοινοτήτων, μέ¬ 
χρι θέση «Βίτσα Μάιλε». Από εκεί με κατεύθυνση δυτική ακολουθεί το 
συναντόμενο μονοπάτι προς Παλαιά Γουδοβάσδα, περνά από θέση 
«Μπρίσκα» και καταλήγει στη θέση «Εικόνισμα» (παλαιάς Γουδοβάσ- 
δας). Από εκεί με κατεύθυνση βόρεια κατεβαίνει τη ράχη, όριο τμημά¬ 
των 15 & 16 δάσους Καλομοίρας, συναντά το δασικό δρόμο τμήματος 
16 τον οποίο & ακολουθεί μέχρι την κορυφή «Κολάρο Μπάρμπα». Από 
εκεί με κατεύθυνση ανατολική κατεβαίνει ανώνυμο ρέμα μέχρι συναντή¬ 
σεως του ρέματος «Καλαφρί», από εκεί με κατεύθυνση πάντα ανατολική 
ανεβαίνει μέχρι συναντήσεως του δασικού δρόμου προς 11 τμήμα δά¬ 
σους Καλομοίρας, τον οποίο και ακολουθεί μέχρι τη σμίξη του ρέμματος 
«Γαζή» & ρέματος «Πέτρα Κόκκινη». Στη συνέχεια με κατεύθυνση νο¬ 
τιοανατολική ανεβαίνει τη ράχη περνά απο θέση «Ζαβράκι» και καταλή¬ 
γει στη θέση «Κατσουλίτσα» απ’ όπου και άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ.’7 του Ν. 177/7ΐ_και 3 της αριθ. 
414985/29.11.85 κοινής απόφασης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1992 - 1993. 

Αθήνα, 28 Ιουλίου 1992 

Ο ΥΠΟΥΡΓΟΣ 

ΣΩΤΗΡ. ΧΑΤΖΗΓΑΚΗΣ 
- φ - 

Αριθ. 81252/3068 (4) 

Ίδρυση μόνιμου καταφυγίου θηραμάτων στη θέση Σωτήρα - Κάστρο 

Τιτανίου κοινότητας Μεταμόρφωσης Ν. Καρδίτσας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 & 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 & 4 παρ. 5, 6, 7,8 
του Ν. 177/75, 8 Π.Δ. 402/88 & της αριθ. 414985/29.11.1985 
(ΦΕΚ 757/Β/18.12.1985) κοινής απόφασης των Υφυπουργού Εθνι¬ 
κής Οικονομίας & Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας». 

2. Την αριθ. 317724/10.2.1992 (ΦΕΚ 104/Β/17.2.1992) από¬ 
φαση του Υπουργού Γεωργίας «περί μεταβίβασης αρμοδιοτήτων στους 
υπηρεσιακούς παράγοντες της Γενικής Γραμματείας Δασών & Φ.Π.». 

3. Την αριθ. 1032/19.6.1992 αναφορά της Δ/νσης Δασών Καρδί¬ 
τσας σε συνδυασμό με τη σκοπιμότητα ίδρυσης μόνιμου καταφυγίου θη¬ 
ραμάτων για προστασία, ανάπτυξη, αναπαραγωγή και εκμετάλλευση 
του θηραματικού κεφαλαίου και της άγριας πανίδας γενικά, αποφασί¬ 
ζουμε: 

Ιδρύουμε μόνιμο καταφύγιο θηραμάτων & απαγορεύουμε για αόρι¬ 
στο χρόνο τη Θήρα κάθε θηράματος σε 4.657 στρέμματα (εκ των 
οποίων 1.914 πεδινή & 2.743 μερικώς δασοσκεπής έκταση) που πλη¬ 
ρούν τις προϋποθέσεις προς κάλυψη των βασικών αναγκών του θηράμα¬ 
τος σε ά,τι αφορά την ησυχία, τροφή & νερό, στη θέση Σωτήρα-Κάστρο 
Τιτανίου περιφέρειας κοινότητας Μεταμόρφωσης Ν. Καρδίτσας και που 
ορίζεται ως εξής: 

ΔΥΤΙΚΑ: Αρχίζει από τη θέση Πόρτες και ακολουθεί το δρόμο Μετα¬ 
μόρφωση - Σωτήρα - Μαραθέα μέχρι τη θέση Αποστολάκη. 

ΒΟΡΕΙΑ: Εκείθεν ακολουθεί το δρόμο Αποστολάκη-Πλύστρα. 

ΝΟΤΙΑ: Απο την ανωτέρω θέση ακολουθεί το δρόμο Αχριάτικο- 
Βλάχα-Μεσιακά. 

ΑΝΑΤΟΛΙΚΑ: Ακολουθώντας το δρόμο στη θέση Παλαιόμυλος κα¬ 
ταλήγει στη θέση Πόρτες, όπου και άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 & 3 της αριθ. 414985/ 
29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ, 414985/29.11.85 (ΦΕΚ 757/Β/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από την κυνηγετική περίοδο Ϊ992 - 1993. 

Αθήνα, 28 Ιουλίου 1992 - 

Ο ΥΠΟΥΡΓΟΣ 

ΣΩΤΗΡ. ΧΑΤΖΗΓΑΚΗΣ 
- φ- 

Αριθ. Φ. 433/ΟΙΚ. 2097 - (5) 

Ανασύνθεση Δ.Σ. του Ταμείου Αλληλοβοήθειας Προσ/κού Εθνικού Τυ¬ 
πογραφείου. 

Ο ΥΠΟΥΡΓΟΣ - 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: " '' 

1. Τις διατάξεις: ' 

1.1. Του άρθρου 8 του ΑΝ 694/1937 (ΦΕΚ 156/22.5.37 τ.Α). 

1.2. Του άρθρου 20 του Ν. 1539/85 (ΦΕΚ 64/5.4.1985 τ.Α). 

1.3. Του άρθρου 4 του Κανονισμού λειτουργίας του Ταμείου Αλληλο¬ 
βοήθειας Προσωπικού Εθνικού Τυποργαφείου. 


1.4. Του άρθρου 1 παρ. 1 περ. ικ του Π. Δ/τος 129/92 (ΦΕΚ 65/ 
92/τ. Α'). · 

2. Την 2728/90 απόφαση του Σ.Τ.Ε. 

3. Την Υ. 1540/18.9.91 (ΦΕΚ 754/91 τ.Β') κοινή απόφαση 
Πρωθυπουργού και Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοινωνικών Ασφαλίσεων Δημήτριο Σιούφα, αποφασίζουμε: 

Καθορίζουμε τη σύνθεση του Διοικητικού Συμβουλίου του Ταμείου 
Αλληλοβοήθειας Προσωπικού του Εθνικού Τυπογραφείου ως εξής: 

1. Το Ταμείο διοικείται από επταμελές Διοικητικό Συμβούλιο, το 
οποίο αποτελείται από: 

1.1. Ένα (1) Διευθυντή, προϊστάμενο μιας των Δ/νσεων του Εθνικού 
Τυπογραφείου,'ως Πρόεδρο ο οποίος ορίζεται με τον αναπληρωτή του, 
από τον. Υπουργό Υγείας, Πρόνοιας και Κοινωνικών Ασφαλίσεως, μετά 
από πρόταση του Υπουργού Προεδρίας Κυβερνήσεως. 

1.2. Έναν (1) υπάλληλο με Α' βαθμό του Υπουργείου Υγείας, Πρό¬ 
νοιας και Κοινωνικών Ασφαλίσεων, ως Αντιπρόεδρο ο οποίος ορίζεται 
με τον αναπληρωτή του, από τον Υπουργό Υγείας, Πρόνοιας και Κοι¬ 
νωνικών Ασφαλίσεων. 

1.3. Έναν (1) υπάλληλο της Κατηγορίας του Διοικητικού Προσωπι¬ 
κού και Τέσσερις (4) υπαλλήλους της κατηγορίας του Τεχνικού και λοι¬ 
πού προσωπικού ως και των συνταξιούχων, του Εθνικού Τυπογραφείου, 
εκλεγόμενος από τη Γενική Συνέλευση με αναπληρωτές κατόπιν καθο¬ 
λικής, μυστικής και δια ψηφοδελτίων ψηφοφορίας και οριζόμενους κατά 
σειρά πλειοψηφίας. 

2. Στη πρώτη συνεδρίαση του Διοικητικού Συμβουλίου εκλέγονται 
μεταξύ των μελών του με μυστική και με ψηφοδέλτια ψηφοφορία ο Τα¬ 
μίας και ο Γενικός Γραμματέας. 

3. Η θητεία των μελών του Διοικητικού Συμβουλίου είναι διετής. 

4. Το Δ.Σ. βρίσκεται σε απαρτία όταν τα παρόντα μέλη είναι περισσό¬ 
τερα από τα απόντα. " 

5. Σε περίπτωση λήξεως της θητείας των μελών του Δ.Σ. αυτή παρα- 
τείνεται αυτοδικαίως μέχρι του διορισμού νέων μελών, όχι όμως περισ¬ 
σότερο από τρεις (3) μήνες από τη λήξη της. - ' .·' 

6. Το προσωπικό που απαιτείται για τή λειτουργία του Ταμείου λαμ- 

βάνεται από το προσωπικό που υπηρετεί στο Εθνικό Τυπογραφείο μετά 
από πρόταση του Δ.Σ. και έγκριση του Δ/ντού Διοικητικού του Εθνικού 
Τυπογραφείου. ^ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιουλίου 1992. ,■ ■.·' ·■' 

Ο ΥΦΥΠΟΥΡΓΟΣ ' ' ' : · 

ΔΗΜΗΤΡΙΟΣ ΣΙΟΥΦΑΣ ^ . 

-- 4 —— . 

Αριθ. Φ.811.9/2763/ΙΒ-7020 (6) 

Σύσταση ειδικού λογαριασμού με τίτλο «Λογαριασμός επιδοτήσεων γερ¬ 
μανικών αρχών για τη λειτουργία των Ελληνικών τμημάτων μητρι¬ 
κής γλώσσας*. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΟΙΚΟΝΟΜΙΚΩΝ Ι0\Ι 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α) Τις διατάξεις: , ; 

1. Του Ν. 1646/51 «περί κυρώσεως και συμπληρώσεως του ΑΝ 

1500/50 περί ρυθμίσεως των εκτός δημοσίας ληψοδοσίας ειδικών λο¬ 
γαριασμών». ’ 

2. Του Ν.Δ. 321/69 «Περί κώδικος δημοσίου λογιστικού». 

3. Του Ν.Δ. 695/70 «περί εκπ/σεως Ελληνοπαίδων εξωτερικού» 
και Ν.Δ. 154/73 «περί αντικαταστάσεως, συμπληρώσεως και τροπο- 
ποιήσεως διατάξεών τινων του Ν.Δ. 695/70» και 

Β) 1. Το γεγονός, ότι οι γερμανικές αρχές επιδοτούν τους φορείς των 
τμημάτων μητρικής γλώσσας στη Γερμανία, δηλ. τα οικεία ελληνικά 
γενικά προξενεία, για την αντιμετώπιση εξόδων λειτουργίας των ανω« 
τέρω τμημάτων. 

2. Την ανάγκη σύστάσεως ειδικού λογαριασμού γαι την κατάθεση 
και παρακολούθηση της διαχείρισης των ανωτέρω επιδοτήσεων. 

3. Το αριθμ. Φ. 94 Α/1886/11.5.1992 έγγραφο τού συντονιστή 
συμβούλων εκπ/σης Δυτ. Ευρώπης. 

4. Την αριθ. Υ 1660/1007556/116/23.1.92 κοινή απόφαση του 
Πρωθυπουργού και Υπουργού Οικονομικών περί ανάθεσης αρμοδιοτή- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των Υπουργού Οικονομικών στον Υφυπουργό Οικονομικών, αποφασί¬ 
ζουμε: 

1. Δημιουργούμε στην Εθνική Τράπεζα της Ελλάδος Α.Ε. - Υποκα¬ 
τάστημα Φραγκφούρτης, ειδικό λογαριασμό με τίτλο «Λογαριασμός 
επιδοτήσεων γερμανικών αρχών για τη λειτουργία των ελληνικών τμη¬ 
μάτων μητρικής .γλώσσας» ο οποίος θα είναι έντοκος. 

Σε πίστωση του λογαριασμού αυτού θα κατατίθενται τα ποσά που θα 
προέρχονται από επιδοτήσεις των γερμανικών αρχών προς τους φορείς 
των τμημάτων μητρικής γλώσσας της Γερμανίας, δηλ. προς τα οικεία 
ελληνικά γεν. προξενεία, για την αντιμετώπιση εξόδων λειτουργίας των 
τμημάτων αυτών. 

Στον ίδιο λογαριασμό θα μεταφερθούν όλα τα ποσά που μέχρι σήμερα 
έχουν καταβληθεί για τον ίδιο σκοπό. 

2. Τα ποσά, που θα κατατίθενται στον ανωτέρω λογαριασμό, θα δια¬ 
τίθενται για τους εξής σκοπούς, σύμφωνα με τις κείμενες διατάξεις (ΝΔ 

154/73): 

α) Για την αντιμετώπιση λειτουργικών εξόδων των τμημάτων μητρι¬ 
κής γλώσσας, τα οποία αφορά η επιδότησης. 

β) Για την καταβολή επιμισθίων αποσπασμένων έκπ/κών, που υπη¬ 
ρετούν στα ανωτέρω τμήματα. 

3) Η ανάληψη ποσών σε βάρος του λογαριασμού θα γίνεται βάσει εγ¬ 
γράφων εντολών τού εκάστοτε επόπτη συμβούλων εκπ/σης στην ελλη¬ 
νική πρεσβεία Βόννης. Σε περίπτωση που δεν υπάρχει επόπτης ο λογα¬ 
ριασμός θα κινείται με εντολές του εκάστοτε συμβούλου εκπ/σης στην 
ελληνική πρεσβεία Βόννης. 

4) Η κίνηση των κεφαλαίων του παραπάνω λογαριασμού θα γίνεται 
βάσει ίδιου κατά οικονομικό έτος προϋπολογισμού, που θα καταρτίζεται 
από τον υπόλογο διαχειριστή και που θα εγκρίνεται από τον Υπουργό 
Εθνικής Παιδείας και Θρησκευμάτων. 

Το οικονομικό έτος αρχίζει την 1η Ιανουάριου και λήγει την 31η Δε¬ 
κεμβρίου του ίδιου ημερολογιακού έτους. Αν στο τέλος του οικονομικού 
έτους υπάρχει χρηματικό υπόλοιπο στο λογαριασμό, το ποσό αυτό μετα- 
φέρεται ως έσοδο στο επόμενο έτος για τη. συνέχιση της πληρωμής των 
σχετικών δαπανών. 

5) Οι πληρωμές σε βάρος του λογαριασμού από τον υπόλογο διαχει¬ 
ριστή θα ενεργούνται βάσει των νομίμων δικαιολογητικών. 

6) Η Εθνική Τράπεζα Ελλάδος ΑΕ - υποκατάστημα Φραγκφούρτης, 
θα στέλνει κάθε μήνα αντίγραφα της κινήσεως του λογαριασμού στον 
υπόλογο διαχειριστή, που θα τηρεί βιβλίο καθολικών εσόδων και εξό¬ 
δων. 

7. Από τον διαχειριστή θα καταρτίζεται απολογισμός εσόδων και εξό¬ 
δων του σχετικού λογαριασμού κάθε οικονομικού έτους, όπου θα εμφα¬ 
νίζονται τα έσοδα και έξοδα καθώς και το τυχόν αδιάθετο υπόλοιπο, που 
θα προκύπτει από το αντίγραφο λογαριασμού της τράπεζας. 

Ο απολογισμός θα υποβάλλεται μέχρι 30 Ιουνίου του επομένου έτους 
στον Υπουργό Παιδείας για έγκριση και στη συνέχεια θα στέλνεται με 
όλα γενικά τα διαχειριστικά στοιχεία στο Ελεγκτικό Συνέδριο για κατα¬ 
σταλτικό έλεγχο. 

Η αριθμ. Φ. 811.9/639/ΙΒ 7629/8.6.1982 κοινή Υπουργική 
απόφαση καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Ιουλίου 1992 
οι υπουργοί 

ΕΞΩΤΕΡΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝ/ΝΟΣ ΜΗΤΣΟΤΑΚΗΣ ΚΩΝ/ΝΟΣ ΓΙΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 
—--♦- 

Αριθ. Φ1/597/Δ5/7074 (7) 

Χορήγηση άδειας ίδρυσης και λειτουργίας ιδιωτικού ΤΕΛ και ιδιωτικής 
ΤΕΣ στην Κάγκουρα Μαρία στην Καλαμάτα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 


259/Α/77). 

4. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/90) για τον πε¬ 
ριορισμό των υπογραφών. 

5. Την αριθμ.. Η 4885/90 Απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 17/91 και 10/13.5.92 πράξεις του ΠΥΣΔΕ της Νο¬ 
μαρχίας Μεσσηνίας για την χορήγηση άδειας ίδρυσης και λειτουργίας, 
αποφασίζουμε: 

Χορηγούμε στην Κάγκουρα Μαρία του Γεωργίου άδειας ίδρυσης και 
λειτουργίας ιδιωτικού τεχνικού - επαγγελματικού λυκείου (ΤΕΛ) και 
ιδιωτικής Τεχνικής - Επαγγελματικής σχολής (ΤΕΣ), που θα λειτουρ¬ 
γήσουν στην πόλη της Κοιλαμάτας (Κουμουνδούρου 1) από το σχολικό 
έτος 1992-1993 με αριθμό καθηγητών δώδεκα (12) ανά βάρδια διδα¬ 
σκαλίας σύμφωνα με τομείς. Τμήματα και ειδικότητες ως εξής: 

Α. Ημερήσιο ιδιωτικό τεχνικό - επαγγελματικό λύκειο (ΤΕΛ) Το¬ 
μέας Κοινωνικών υπηρεσιών με τμήμα Βοηθών βρεφοκόμων - παιδοκό¬ 
μων. 

Β. Εσπερινή ιδιωτική Τεχνική - Επαγγελματική σχολή (ΤΕΣ). 

Ομάδα ειδικοτήτων: 

Υπαλλήλων γραφείων και εμπορικών καταστημάτων, με ειδικότη¬ 
τες: 

1. Εμποροϋπαλλήλων. 

2. Υπαλλήλων χειριστών ηλεκτρονικών υπολογιστών και διατρητι- 
κών μηχανών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουλίου 1992 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. Φ1/598/Α5/7072 (8) 

Χορήγηση άδειας προσθήκης νέων τμημάτων στο ιδιωτικό ΤΕΛ και την 
ιδιωτική ΤΕΣ της Ειρήνης Φυτιλά στο Αγρίνιο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/90) για τον πε¬ 
ριορισμό των υπογραφών. 

5. Την αριθμ. Η 4885/90 Απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 27/1991 και 17/12.6.92 πράξεις του ΠΥΣΔΕ της 
Νομαρχίας Αιτωλ/νίας για την χορήγηση άδειας προσθήκης νέων τμη¬ 
μάτων της Ειρήνης Φυτιλά, αποφασίζουμε: 

Χορηγούμε στην Ειρήνη Φυτιλά του Γ εωργίου που έχει πάρει άδεια 
ιδρύσεως και λειτουργίας ΤΕΛ-ΤΕΣ με την Υπουργική Απόφαση Φ.1/ 
221/Δ5/7184/1.7.91 (ΦΕΚ ,513/τ.Β/11.7.91) άδεια προσθήκης 
νέων τμημάτων και ειδικοτήτων που θα λειτουργήσουν από το σχολικό 
έτος 1992-1993 στην πόλη του Αγρίνιου και στο διδακτήριο που βρί¬ 
σκεται επί της οδού Σκόπα 23 για 43 μαθητές ανά βάρδια λειτουργίας, 
με τομείς και τμήματα ως εξής: 

Τεχνικό Επαγγελματικό Λύκειο (ΤΕΛ). 

I. Τομέας Ηλεκτρονικός, με τμήμα Τεχνικών ηλεκτρονικών υπολο¬ 
γιστών. 

II. Δομικός τομέας, με τμήμα - Σχεδιάσεως έργων Πολιτικών μηχα¬ 
νικών και αρχιτεκτόνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουλίου 1992 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. Φ1/600/Δ5-7073 (9) 

Χορήγηση άδειας ίδρυσης και λειτουργίας ιδιωτικού ΤΕΛ και ιδιωτικής 
ΤΕΣ στον Μαραγκουδάκη Μιχαήλ στα Χανιά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/90) για τον πε¬ 
ριορισμό των υπογραφών. 

5. Την αριθμ. Η 4885/90 Απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 2/28.1.1992 και 10/28.5.1992 πράξεις του 
ΠΥΣΔΕ της Νομαρχίας Χανιών για την χορήγηση άδειας ίδρυσης και 
λειτουργίας, αποφασίζουμε: 

Α. Χορηγούμε στον Μαραγκουδάκη Μιχαήλ του Αντωνίου άδεια 
ίδρυσης και λειτουργίας ιδιωτικού τεχνικού - επαγγελματικού λυκείου 
(ΤΕΛ) εσπερινής φοιτήσεως και ιδιωτικής τεχνικής - επαγγελματικής 
σχολής ημερήσιας φοιτήσεως, που θα λειτουργήσουν στην πόλη των 
Χανιών, Λ. Κυδωνιάς 120, από το σχολικό έτος 1992-1993 για εβδο¬ 
μήντα ένα (71) μαθητές ανά βάρδια διδασκαλίας, με τομείς, τμήματα 
και ειδικότητες, ως εξής: 

Α. Τεχνικό - Επαγγελματικό λύκειο (ΤΕΛ): 

- Τομέας Οικονομίας και Διοίκησης, με Τμήματα: 

1. Υπαλλήλων διοίκησης. 

2. Υπαλλήλων λογιστηρίου. 

Β. Τεχνική - Επαγγελματική σχολή (ΤΕΣ) 

- Ομάδα ειδικοτήτων Υπαλλήλων γραφείων και εμπορικών καταστη¬ 
μάτων, με ειδικότητες: 

1. Εμποροϋπαλλήλων. 

2. Υπαλλήλων χειριστών ηλεκτρονικών υπολογιστών και διατρητι- 
κών μηχανών. 

Β. Χορηγούμε στο εσπερινό ιδιωτικό ΤΕΛ και την ημερήσια ΤΕΣ του 
Μαραγκουδάκη Μιχαήλ του Αντωνίου άδεια χρήσεως της προσωνυ¬ 
μίας «ΘΑΛΗΣ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουλίου 1992 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. Φ1/599/Α5/5579 (10) 

Χορήγηση άδειας προσθήκης νέας σχολικής μονάδας στην ιδιωτική 
ΤΕΣ «ΖΗΤΑ» Καλλιόπης Θεοδωροπούλου στα Χανιά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90 (ΦΕΚ 742/Β/90) για τον πε¬ 


ριορισμό των υπογραφών. 

5. Την αριθμ. Η 4885/90 Απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 7/26.3.1992 και 10/28.5.92 πράξεις του ΠΥΣΔΕ 
της Νομαρχίας Χανιών για την χορήγηση άδειας προσθήκης νέων τμη¬ 
μάτων στην ιδιωτική ΤΕΣ «ΖΗΤΑ», αποφασίζουμε: 

Χορηγούμε στην ιδιωτική τεχνική και επαγγελματική σχολή (ΤΕΣ) 
«ΖΗΤΑ» της Καλλιόπης Θεοδωροπούλου του Σπυρίδωνος που έχει πά¬ 
ρει άδεια ιδρύσεως και λειτουργίας ΤΕΣ με τις Υπουργικές Αποφάσεις 
Φ 431/827/97517/78 (ΦΕΚ 734/Β/78) άδεια προσθήκης νέας 
σχολικής μονάδας νέων τμημάτων και ειδικοτήτων που θα λειτουργή¬ 
σουν από το σχολικό έτος 1992-1993 στην πόλη των Χανιών και στο 
διδακτήριο που βρίσκεται επί της οδού Τζανακάκη 14 με αριθμό μαθη¬ 
τών ανά βάρδια λειτουργίας που δεν θα υπερβαίνει τη συνολική δυναμι¬ 
κότητα η οποία έχει καθοριστεί για την σχολική αυτή μονάδα, ως εξής: 

Ιδιωτικό τεχνικό και επαγγελματικό λύκειο (ΤΕΛ) τομέας Οικονο¬ 
μίας και Διοίκησης με τμήματα: 

1. Υπαλλήλων λογιστηρίου 

2. Ξενοδοχειακών επιχειρήσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουλίου 1992 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1/Φ 30/32771/607 (11) 

Κήρυξη I. Ν. Προφήτη Ηλία Κοινότητα Ρωμανού ως ιστορικού διατη¬ 
ρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α.ΎΠΠΟ/ΓΝΟΣ/49095/30.10.91 (ΦΕΚ 987/Β'/ 
28.11.91) και ΦΕΚ 17/Β716.1.92. - 

2. Τις διατάξεις του Κ.Ν. 5351/32 «Περί Αρχαιοτήτων» και Ν. 
1469/50. 

3. Την γνωμοδότηση τού Τοπικού Συμβουλίου Μνημείων Ν.Δ. Ελ¬ 
λάδος, όπως διατυπώθηκε στην υπ’ αριθμ. 3/26.6.92 Συνεδρία του, 
αποφασίζουμε: 

Χαρακτηρίζεται ως ιστορικό διατηρητέο μνημείο ο Ι.Ν. Προφήτη 
Ηλία της Κοινότητας Ρωμανού, της επαρχίας Πυλίας του Νομού Μεσ¬ 
σηνίας, με ζώνη προστασίας 10 μ. 

Πρόκειται για μονόχωρο δρομικό ναό με ημικυκλική κόγχη Ιερού, 
δίρριχτη στέγη και προστώο στη βόρεια πλευρά, που χρονολογείται στις 
αρχές του 20ου αιώνα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Ιουλίου 1992 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

-«- 

Αριθ. ΥΠΠΟ/ΑΡΧ/Β1/Φ 30/32773/608 (12) 

Κήρυξη ως ιστορικού διατηρητέου μνημείου της Σταφιδόβρυσης στη 

θέση «Πάνω Ρούγα» στην Κυπαρισσία. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) και ΦΕΚ 17/Β716.1.92. 

2. Τις διατάξεις του Κ.Ν. 5351/32 «Περί Αρχαιοτήτων» (άρθρο 
52). 

3. Την γνωμοδότηση του Τοπικού Συμβουλίου Μνημείων Ν.Δ. Ελ¬ 
λάδος, όπως διατυπώθηκε στην υπ’ αριθμ. 3/26.6.92 Συνεδρία του, 
αποφασίζουμε: 

Χαρακτηρίζεται ως ιστορικό διατηρητέο μνημείο η Σταφιδόβρυση, 
βρύση που βρίσκεται στην «Πάνω Ρούγα» της Άνω Πόλης της Κυπα¬ 
ρισσίας, του δήμου Κυπαρισσίας της επαρχίας Τριφυλίας, του νομού 
Μεσσηνίας, με ζώνη προστασίας γύρω της 15 μ. 

Πρόκειται για ορθογώνιας διατομής κτίσμα στην κύρια όψη του δια¬ 
μορφώνεται αψίδωμα με τόξο διπλής καμπυλότητας από πωρολίθους 
και παρασπάδες με επίκρανα. Κτίσθηκε στην περίοδο της Τουρκοκρα¬ 
τίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1992 

Με εντολή Υπουργού 
Ο Προϊστάμενος της Δ/νσης κ.α.α. 

.X. ΠΕΝΝΑΣ ■· 

- ♦ - 

Αριθ. ΥΠΠΟ/ΑΡΧ/Β1/Φ 30/33473/633 -(13) 

Κήρυξη I. Μ. Παναγίας Ευρέτριας, Λιμένι Μάνης, ως ιστορικού διατη¬ 
ρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β'/ 

28.11.91) και ΦΕΚ 17/Β /16.1.92. 

2. Τις διατάξεις του Κ.Ν. 5351/32 «Περί Αρχαιοτήτων» (αριθμ. 

52).. ..... 

3. Την γνωμοδότηση του Τοπικού Συμβουλίου Μνημείων Ανατολι¬ 
κής Πελοποννήσου, όπως διατυπώθηκε στην υπ’ αριθμ. 2/18.6.92 Συ¬ 
νεδρία του,. αποφασίζουμε: 

Χαρακτηρίζεται ως ιστορικό διατηρητέο μνημείο, η I. Μονή Πανα¬ 
γίας Ευρέτριας που. βρίσκεται στον οικισμό Λιμένι της Κοινότητας Αρε- 
οπόλεως, της επαρχίας Οιτύλου, του νομού Λακωνίας, με ζώνη προ¬ 
στασίας γύρω της, 30 μ. από τη βόρεια πλευρά του Πύργου της Μονής 
και 5 μ. από τη νότια πλευρά του περιβόλου. 

Πρόκειται γιά μοναστηριακό συγκρότημα πόυ διατηρεί το καθολικό, 
τα κελλιά τον οχυρωματικό πύργο και άλλα προκτίσματα σε ερειπιώδη 
κατάσταση. ,- 

Το καθολικό είναι ναός σταυρεπίστεγος (Α1 τύπος) που διασώζει στο 
εσωτερικό τοιχογραφίες λαϊκής τέχνης του 18ου αιώνα. 

Η απόφαση αυτή να δημοσιευθεί στην Εφημερίδα της Κυβερνή- 
σ'εως. . 

- Αθήνα, 20 Ιουλίου 1992 

. Με εντολή Υπουργού 
,0 Προϊστάμενος του Τμήματος 
■ : X. ΠΕΝΝΑΣ 

-♦- 

Αριθ, ΥΠΠΟ/ΑΡΧ/Β1/Φ 30/32826/610 (14) 

Κήρυξη οθωμανικού κτιρίου ως ιστορικού διατηρητέου μνημείου στην 

Κυπαρισσία. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β'/ 

28.11.91) και ΦΕΚ 17/Β716.1.92. 

2. Τις διατάξεις του Κ.Ν. 5351/32 «Περί Αρχαιοτήτων» (αριθ. 52). 

3. Την γνωμοδότηση του Τοπικού Συμβουλίου Ν.Δ. Ελλάδος, όπως 
διατυπώθηκε στην υπ’ αριθμ. 3/26.6.92 Συνεδρία του, αποφασί¬ 
ζουμε: 

Χαρακτηρίζεται ως ιστορικά διατηρητέο μνημείο το οθωμανικό κτί¬ 
ριο που βρίσκεται ενσωματωμένο στη νεώτερη οικία, ιδιοκτησίας Καλο- 
γερόπουλου στην Άνω Πόλη του δήμου Κυπαρισσίας, της επαρχίας 
Τριφυλίας του νομού Μεσσηνίας, με ζώνη προστασίας 15 μ. γύρω του. 

Πρόκειται για κτίσμα ορθογώνιας κάτοψης με δύο χώρους εκ των 
οποίων ο ένας καλύπτεται με ημικυλινδρική καμάρα και ο άλλος με 
τρούλλο που έχει καταπέσει. Πιθανόν αποτελούσε τμήμα ενός των δη¬ 
μοσίων κτηρίων της πόλης στην περίοδο της Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1992 

Με εντολή Υπουργού 
Ο Προϊστάμενος του Τμήματος 
X. ΠΕΝΝΑΣ 


Αριθ, ΥΠΠΟ/ΑΡΧ/Β1/Φ 30/32827/611 (15) 

Κήρυξη Ί.Ν.' Αγίου Νικολάου Αλαγονίας, ως διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: . ' ι 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β'/ 

28.11.91) και ΦΕΚ 17/Β/16.1.92. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Το Ν. 1469/50. 

4. Τη γνωμοδότηση του Τοπικού Συμβουλίου Μνημείων Ν.Δ. Ελλά¬ 
δος, όπως διατυπώθηκε στην αριθμ. 3/26.6.92 Συνεδρία του, αποφα¬ 
σίζουμε: 

Χαρακτηρίζεται ως οικοδόμημα που χρειάζεται ειδική κρατική προ¬ 
στασία ο Ι.Ν. Αγίου Νικολάου, που βρίσκεται στη θέση «Κάτω Μεριά» 
της κοινότητας Αλαγονίας, της επαρχίας Καλαμών, του νομού Μεσση¬ 
νίας με ζώνη προστασίας γύρω του 15 μ. 

Πρόκειται για ναό του σύνθετου τετρακιονίου σταυροειδούς με 
τρούλλο αρχιτεκτονικού τύπου, με τρεις ημικυκλικές αψίδες Ιερού, που 
χρονολογείται στην τρίτη δεκαετία του 19ου αιώνα. Στο εσωτερικό δια¬ 
τηρεί ξυλόγλυπτο τέμπλο του 1852 και φορητές εικόνες της ίδιας επο- 

χήζ· 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1992 

Με εντολή Υπουργού 
Ο Προϊστάμενος του Τμήματος 
X. ΠΕΝΝΑΣ 

- 4 - 

Αριθ. ΥΠΠΟ/ΑΡΧ/Β1/Φ 30/29990/532 (16) 

Κήρυξη οχυρού Τελωνείου Μούρτζινου στην Κοινότητα Καρδαμύλης 

Μάνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β7 

28.11.91) και ΦΕΚ 17/Β716.1.92. 

2. Τις διατάξεις του Κ.Ν. 5351/32 «Περί Αρχαιοτήτων» (αριθ. 52). 

3. Την γνωμοδότηση του Τοπικού Συμβουλίου Μνημείων Ν.Δ. Ελ¬ 
λάδος, όπως διατυπώθηκε στην υπ’ αριθμ. 2/3.6.92 Συνεδρία του, 
αποφασίζουμε: 

Χαρακτηρίζεται ως ιστορικό διατηρητέο μνημείο το οχυρό Τελωνείο 
της οικογένειας Μούρτζινου που βρίσκεται στην κοινότητα Καρδαμύ¬ 
λης, της επαρχίας Καλαμών του νομού Μεσσηνίας, με ζώνη προστασίας 
30 μ. γύρω του. 

Πρόκειται για αρχιτεκτονικό σύνολο δύο λιθόκτιστων κτιρίων του 
οποίου ο πυρήνας είναι οχυρό κτήριο που χρησίμευε παλαιότερα ως Τε¬ 
λωνείο και αποθήκη της οικογένειας των Μούρτζινου και αποτελεί χα¬ 
ρακτηριστικό δείγμα οχυρής αρχιτεκτονικής της προεπαναστατικής 
Μάνης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1992 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

-♦- 

Αριθ. ΔΙ6/013/544/Φ. 1.2.1. (17) 

Αυτοδίκαιη κατάργηση της ΕΥΔΕ Μετρό. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α) του.άρθρου 33 του Ν. 1577/1985 (ΦΕΚ 210/Α') και β) του άρ¬ 
θρου δωδέκατου του Ν. 1955/91 (ΦΕΚ 112/Α’). 

2. Τις αποφάσεις του Υπουργού ΠΕΧΩΔΕ, με αρ. πρ. 691/ΕΕ 
2000/10.10.91 και Δ16/01/70/30.1.92 για την μεταβίβαση δι- 

καιωμάτων και υποχρεώσεων του Δημοσίου στην Αττικό Μετρό Α.Ε. 

3. Το γεγονός ότι ολοκληρώθηκε η παράδοση όλου του αρχείου της 
ΕΥΔΕ Μετρό καθώς και του μηχανογραφικού εξοπλισμού της στην ΑΕ 
Αττικό Μετρό και μετακινήθηκε το προσωπικό που : υπηρετούσε στην 
υπηρεσία αυτή, αποφασίζουμε: 

Διαπιστώνουμε την αυτοδίκαιη κατάργηση της ΕΥΔΕ Μετρό. 

Η απόφαση αυτή να δημοσιευθεί στην Εφημερίδα της Κυβερνή- 
σεώς. 

Αθήνα, 28 Ιουλίου 1992 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 



Αριθ. Α18α/07/78 (18) 

Ενίσχυση των πιστώσεων του Υπ. ΠΕ.ΧΩ.Δ.Ε. - Γ.Γ.Δ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το άρθρο 4 του Νόμου 1038/80 όπως τροποποιήθηκε και ισχύει 
μέχρι σήμερα με το οποίο επιβάλλεται ειδικός φόρος κατανάλωσης στα 
πετρελαιοειδή προϊόντα. 

2. Τις διατάξεις του άρθρου 18 παρ. 1 & 2 του Ν. 2052/92 «Μέτρα 
για την αντιμετώπιση του νέφους και πολεοδομικές ρυθμίσεις». 

3. Τις διατάξεις του Ν.Δ. 321/69, αποφασίζουμε: 

Με το ποσό που αντιστοιχεί στα έσοδα της παρ. 1 του άρθρου 18 του 
Ν. 2052/92 ενισχύονται οι πιστώσεις του ΥΠΕΧΩΔΕ-Γ.Γ.Δ.Ε. για 
την κάλυψη μέρους της δαπάνης προς εκπόνηση μελετών, εκτέλεση έρ¬ 
γων και απόκτηση των αναγκαίων εκτάσεων για την εκτέλεση των έρ¬ 
γων αυτών, που συμβάλλουν στην καλλιτέρευση του περιβάλλοντος και 
στην καταπολέμηση του νέφους. Η εν λόγω πίστωση μεταφέρεται στους 
οικείους κωδικούς αριθμούς εξόδων σύμφωνα με τις διατάξεις του Ν.Δ. 
321/69. 

Το ύψος της εγγραφόμενης πίστωσης υπολογίζεται με βάση την κα¬ 
τανάλωση του τελευταίου έτους, για το οποίο υπάρχουν στοιχεία, στη 
βενζίνη και στο πετρέλαιο εσωτερικής καύσης (ντήζελ κίνησης), στα 
οποία επιβάλλεται ειδικός φόρος κατανάλωσης. 

Το Υπουργείο Βιομηχανίας Ενέργειας και Τεχνολογίας (ΥΒΕΤ) (Δ/ 
νση Πετρελαϊκής Πολιτικής) παρέχει ανά τρίμηνο πληροφορίες για τις 
ποσότητες κατανάλωσης των ανωτέρω πετρελαιοειδών, στη Δ/νση Οι¬ 
κονομικών Υποθέσεων και Προμηθειών του ΥΠΕΧΩΔΕ-Γ.Γ.Δ.Ε., 
στην ΥΕΕ του ΥΠΕΧΩΔΕ και στην Δ/νση Προϋπολογισμού του 
Υπουργείου Οικονομικών. 

Η εγγραφόμενη πίστωση προσαρμόζεται απολογιστικά ανάλογα με 


τα στοιχεία κατανάλωσής των υπόψη πετρελαιοειδών επιτρεπομένου 
και του συμψηφισμού της σε επόμενα οικονομικά έτη. 

Η ισχύς της παρούσης άρχεται από 1.1.1992. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΟΙΚΟΝΟΜΙΚΟΝ ΚΑΙ ΔΗΜΟΣΙΟΝ ΕΡΓΩΝ 

ΚΩΝ/ΝΟΣ ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 



ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Γ 

Στο από 19.6.1992 Πρ.Δ/γμα «Έγκριση σύστασης του κοινωφε¬ 
λούς Ιδρύματος με την επωνυμία «ΔΩΡΟΘΕΕΙΟΝ ΚΟΙΝΩΦΕΛΕΣ 
ΙΔΡΥΜΑ ΥΠΟΤΡΟΦΙΩΝ ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ 
ΣΤΕΚΑ - ΕΡΜΟΥΠΟΛΗ ΣΥΡΟΥ» και.κύρωση του οργανισμού αυτού 
το οποίο δημοσιεύθηκε στο ΦΕΚ 431/Β'/3.7.1992, γίνονται οι εξής 
διορθώσεις: 

1. Στη δεύτερη παράγραφο των περιεχομένων καί ειδικότερα στο 
δεύτερο στίχο αυτής από το εσφαλμένο «ΔΩΡΟΘΕΙΟΝ» στο ορθό «ΔΩ- 
ΡΟΘΕΕΙΟΝ». 

2. Στην επικεφαλίδα (τίτλο ιδρύματος) : και ειδικότερα στον πρώτο 

στίχο αυτής από το εσφαλμένο «ΔΩΡΟΘΕΙΟΝ» στο ορθό «ΔΩΡΟ- 
ΘΕΕΙΟΝ»: ... 

3. Στο κυρίως προεδρικό διάταγμα και ειδικότερα στον όγδοο στίχο 
αυτού από το εσφαλμένο «ΔΩΡΟΘΕΙΟΝ» στο ορθό «ΔΩΡΟ» 
ΘΕΕΙΟΝ». 

4. Στο άρθρο 4, στην παράγραφο 9 και ειδικότερα στο δεύτερο στίχο 
αυτής από το εσφαλμένο «Δικαιούται» στο ορθό «Δικαιούνται». 

(Από το Υπουργείο Οικονομικών) 



( 20 ) 

Στη Δ4/261.5.1992 Υπουργική Απόφαση, που δημοσιεύθηκε στο 
ΦΕΚ 376/τ.Β’/9.6.1992 στη σελίδα 3544, στην πρώτη στήλη μετά 
το 15ό στίχο, γίνεται η εξής διόρθωση, διαγράφονται οι λέξεις: «Νομαρ¬ 
χία Σάμου, Δ/νση Β/θμιας Εκπ/σης. Το Ι ο και 2ο γενικά λύκεια Σά¬ 
μου σε ένα με την ονομασία ημερήσιο γενικό λύκειο Σάμου», οι οποίες 
προστέθηκαν εκ παραδρομής. 

(Από το ΥΠΕΠΘ) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιοτρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30' 

ΤΕίΕΧ 

22.3211 ΥΡΕΤ ΘΠ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' Δρχ. 13.000 

β) » » » Β’ » 23.000 

» » » Γ » 7.000 

» » » Δ' » 22.000 

» » » Αναπτυξιακών Πράξεων » 15.000 

» » » Ν.Π.Δ.Δ. » 7.000 

» » » ΠΑΡΑΡΤΗΜΑ » 4.000 

» » » Δελτ. Εμπ.& Βιομ. Ιδ. » 7.000 

» » » Αν. Ειδικού Δικαστηρίου » 2.000 

» » » Α.Ε. &Ε.Π.Ε. » 50.000 

» 100.000 


X! 

Λ 

3 

θ) 

0 


ια) Για όλα τα Τεύχη 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


650 

1.150 

350 

1.100 

750 

350 

200 

350 

100 

2.500 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






